โพยหุ้นเข้าออกSET-100
บล.ทรีนีตี้แนะจังหวะซื้อขายผลตอบแทนดีประกาศกลางเดือนมิ.ย.บังคับใช้2ก.ค.นี้
13 พ.ค. 2556

บล.ทรีนีตี้แนะจังหวะซื้อขายผลตอบแทนดีประกาศกลางเดือนมิ.ย.บังคับใช้2ก.ค.นี้
ทรีนีตี้ เปิดโพยหุ้นถูกคัดเข้าออก SET100 และ SET50 ประกาศกลางเดือน มิ.ย.นี้
บริษัทหลักทรัพย์ ทรีนีตี้ คาดการณ์หุ้นที่มีโอกาสถูกคัดเลือกและตัดออกจากดัชนี SET50 และ SET100 สำหรับครึ่งปีหลัง 2556 ซึ่งจะมีผลบังคับใช้วันที่ 2 ก.ค. 2556 และประกาศกลางเดือน มิ.ย.นี้
จากการคำนวณพบว่าหุ้นที่มีแนวโน้มถูกคัดเลือกเข้าสู่ดัชนี SET50 ในรอบถัดไป ได้แก่ CENTEL, GLOBAL และ CK และหุ้นที่มีแนวโน้มถูกตัดออกในรอบถัดไปคือ TISCO, SPALI และ ESSO
หุ้นที่มีโอกาสสอดแทรกเข้ามาใน SET50 ได้แก่ บริษัท เหมราชพัฒนาที่ดิน (HEMRAJ) แต่มีโอกาสเกิดขึ้นน้อยมาก เนื่องจากราคาตลาด ณ วันที่ 9 พ.ค. ที่ 4.16 บาท อยู่ห่างจากราคาเฉลี่ยที่ต้องทำให้ได้ในช่วง 1031 พ.ค.นี้ ที่ราคา 4.84 บาท มากพอสมควร
สำหรับ SET100 จากการคำนวณพบว่าหุ้นที่มีแนวโน้มถูกคัดเลือกเข้าสู่ดัชนี SET100 ในรอบถัดไป ได้แก่ VGI, MBK, UV, WHA, SRICHA, GOLD, UMI, TFD, RS, DEMCO, MDX และ KCE
หุ้นที่มีแนวโน้มถูกตัดออกในรอบถัดไป ได้แก่ KSL, TICON, SSI, WORK, SGP, GFPT, PTL, TASCO, SVI, LANNA, RML และ AJ โดย RML ยังมีลุ้นที่จะไม่หลุดจาก SET100 แต่มองว่ามีโอกาสเกิดขึ้นน้อย เนื่องจากระดับราคาตลาดปัจจุบันของ RML ที่ระดับราคา ณ วันที่ 9 พ.ค. อยู่ที่ 2.06 บาท ยังคงอยู่ห่างจากระดับราคาเฉลี่ยที่ต้องทำให้ได้ในช่วงวันที่ 10-31 พ.ค. ที่ระดับราคา 2.24 บาท ซึ่งถือว่ามากพอสมควร
นายวิศิษฐ์ องค์พิพัฒนกุล กรรมการผู้จัดการ บริษัทหลักทรัพย์ ทรีนีตี้ กล่าวว่า ก่อนที่ระดับราคาจะค่อยๆ ทรงตัวและปรับตัวลดลงหลังจากนั้น
แนะนำสะสมหุ้น CENTEL, GLOBAL และ CK ณ ขณะนี้ แล้วหาจังหวะปิดสถานะในช่วงวันที่ 2 ก.ค. 2556 ซึ่งเป็นวันเริ่มใช้ข้อมูลจริง จะได้ผลตอบแทนเฉลี่ยดีกว่าตลาดที่ 6%
สำหรับหุ้นที่ถูกตัดออกจากดัชนี SET50 พบว่ามักจะ Underperform ตลาดตั้งแต่ช่วง 3 สัปดาห์ก่อนวันเริ่มใช้ข้อมูลจริง ก่อนที่ระดับราคาจะเริ่มไต่ระดับสูงขึ้นเมื่อเทียบกับตลาดตั้งแต่ช่วง 1 วันก่อนหน้าวันเริ่มใช้ข้อมูลจริง จึงแนะนำให้ขายชอร์ตในหุ้น TISCO, SPALI และ ESSO ในช่วงวันที่ 11 มิ.ย. 2556 แล้วหาจังหวะปิดสถานะช่วง 28 มิ.ย.นี้ ผลตอบแทนเฉลี่ยดีกว่าตลาดที่ระดับ 4.5%
นายวิศิษฐ์ กล่าวเสริมว่า หุ้นที่ถูกคัดเลือกเข้าสู่ดัชนี SET100 มักจะ Outperform ตลาดตั้งแต่ช่วง 6 สัปดาห์ก่อนวันเริ่มใช้ข้อมูลจริง ไปจนถึงช่วง 3 สัปดาห์หลังจากวันใช้ข้อมูลจริง ก่อนที่ระดับราคาจะปรับตัวลดลงเมื่อเปรียบเทียบกับตลาดหลังจากนั้น แนะนำสะสมหุ้น VGI, MBK, UV, WHA, SRICHA, GOLD, UMI, TFD, RS, DEMCO, MDX และ KCE แล้วปิดสถานะวันที่ 23 ก.ค.นี้ จะได้ผลตอบแทนเฉลี่ย 5.5% ดีกว่าตลาด
หุ้นที่ถูกตัดออกจากดัชนี SET100 พบว่ามักจะ Underperform ตลาดในช่วง 6 สัปดาห์ก่อนวันเริ่มใช้ข้อมูลจริง แนะนำขายชอร์ตในหุ้น KSL, TICON, SSI, WORK, SGP, GFPT, PTL, TASCO, SVI, LANNA, RML และ AJ ณ ขณะนี้ แล้วหาจังหวะปิดสถานะช่วงวันที่ 2 ก.ค.นี้ คาดได้ผลตอบแทนเฉลี่ยดีกว่าตลาดอยู่ที่ 3%
ทั้งนี้ การทบทวนหลักทรัพย์ในรอบนี้ใช้ข้อมูลตั้งแต่ 1 มิ.ย. 2555-9 พ.ค. 2556 คาดการณ์นี้มีความถูกต้องถึง 99%